ระเบียบกรมพัฒนาฝีมือแรงงานว่าด้วยการจัดการขอ การอนุญาต และการให้บริการข้อมูลข่าวสารของราชการ(ฉบับที่ ๒)พ.ศ.๒๕๖๑[๑] โดยที่เป็นการสมควรแก้ไขเพิ่มเติมหลักเกณฑ์การให้บริการข้อมูลข่าวสารของราชการซึ่งอยู่ในความรับผิดชอบของกรมพัฒนาฝีมือแรงงานแก่ประชาชนเป็นไปด้วยความสะดวก เรียบร้อย รวดเร็ว ปลอดภัยและเกิดประสิทธิภาพให้มีความเหมาะสมมากยิ่งขึ้นอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบข้อ ๔ของประกาศคณะกรรมการข้อมูลข่าวสารของราชการ เรื่อง หลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูอธิบดีกรมพัฒนาฝีมือแรงงาน จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมพัฒนาฝีมือแรงงาน ว่าด้วยการจัด การขอ การอนุญาต และการให้บริการข้อมูลข่าวสารของราชการ(ฉบับที่ ๒) พ.ศ. ๒๕๖๑ข้อ ๒ ให้ยกเลิกความในบทนิยามคำว่า หน่วยงานในข้อ ๔ ของระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลข่าวสารของราชการ พ.ศ. ๒๕๔๒ และให้ใช้ความ ต่อไปนี้แทนหน่วยงาน หมายความว่า สำนักกอง กลุ่ม สถาบันพัฒนาฝีมือแรงงาน สำนักงานพัฒนาฝีมือแรงงานหรือหน่วยงานที่เรียกชื่ออย่างอื่นซึ่งมีฐานะเทียบเท่ากองในสังกัดกรมพัฒนาฝีมือแรงงานข้อ ๓ ให้ยกเลิกความในข้อ ๖ และข้อ ๗ของระเบียบกรมพัฒนาฝีมือแรงงาน ว่าด้วยการจัด การขอ การอนุญาต และการให้บริการข้อมูลข่าวสารของราชการ พ.ศ.๒๕๔๒ และให้ใช้ความต่อไปนี้แทนข้อ ๖ ให้มีคณะกรรมการบริหารข้อมูลข่าวสารของกรมพัฒนาฝีมือแรงงานประกอบด้วยรองอธิบดีกรมพัฒนาฝีมือแรงงานที่ปฏิบัติราชการเกี่ยวกับการเป็นผู้บริหารด้านเทคโนโลยีสารสนเทศในองค์กรเป็นประธานกรรมการผู้อำนวยการสำนักพัฒนาผู้ฝึกและเทคโนโลยีการฝึก ผู้อำนวยการสำนักพัฒนามาตรฐานและทดสอบฝีมือแรงงานผู้อำนวยการกองแผนงานและสารสนเทศผู้อำนวยการกองพัฒนาศักยภาพแรงงานและผู้ประกอบกิจการผู้อำนวยการกองบริหารทรัพยากรบุคคล ผู้อำนวยการกองส่งเสริมการพัฒนาฝีมือแรงงานผู้อำนวยการกองบริหารการคลัง ผู้อำนวยการกลุ่มกฎหมาย ผู้อำนวยการกลุ่มตรวจสอบภายในผู้อำนวยการกลุ่มพัฒนาระบบบริหาร ผู้อำนวยการสำนักงานรับรอง ความรู้ความสามารถและผู้อำนวยการศูนย์ข้อมูลเทคโนโลยีสารสนเทศและการสื่อสาร เป็นกรรมการให้เลขานุการกรมเป็นกรรมการและเลขานุการ และให้เจ้าหน้าที่สำนักงานเลขานุการกรมจำนวนหนึ่งคนเป็นผู้ช่วยเลขานุการข้อ ๗ ให้คณะกรรมการมีอำนาจและหน้าที่ดังต่อไปนี้(๑)ออกประกาศ ระเบียบ หรือคำสั่งเกี่ยวกับการบริหาร การให้บริการข้อมูลข่าวสารและการรับเรื่องราวร้องเรียน(๒)ให้คำแนะนำหรือเสนอความเห็นเกี่ยวกับหลักเกณฑ์พิจารณาประเภทข้อมูลข่าวสารของกรมพัฒนาฝีมือแรงงานที่เปิดเผยได้และเปิดเผยไม่ได้(๓)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่กรมพัฒนาฝีมือแรงงาน หรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินงานตามกฎหมายว่าด้วยข้อมูลข่าวสารของราชการ(๕)สนับสนุน ส่งเสริมให้มีการสร้างการรับรู้เกี่ยวกับกฎหมายว่าด้วยข้อมูลข่าวสารของราชการ(๖)แต่งตั้งคณะอนุกรรมการหรือคณะทำงาน เพื่อปฏิบัติการตามที่คณะกรรมการมอบหมาย(๗)เชิญบุคคลใด ๆ มาสอบถามหรือชี้แจงแสดงความเห็นเกี่ยวกับข้อมูลข่าวสาร(๘)ดำเนินงานอื่นตามที่อธิบดีกรมพัฒนาฝีมือแรงงานมอบหมายข้อ ๔ ให้ยกเลิกความในข้อ ๑๑ของระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลข่าวสารของราชการ พ.ศ. ๒๕๔๒ และให้ใช้ความต่อไปนี้แทนข้อ ๑๑ บุคคลใดประสงค์จะขอตรวจดู ศึกษา ค้นคว้าหรือขอสำเนาข้อมูลข่าวสารให้ยื่นคำขอต่อประธานกรรมการหรือผู้ได้รับมอบหมายตามแบบคำขอข้อมูลข่าวสารท้ายระเบียบนี้ข้อมูลข่าวสารที่อยู่ในความควบคุมดูแลของกรมพัฒนาฝีมือแรงงานที่เจ้าหน้าที่อาจมีคำสั่งมิให้เปิดเผยตามข้อ๑๐ ให้ผู้อำนวยการสำนัก ผู้อำนวยการกอง หัวหน้าหน่วยงานที่มีฐานะเทียบเท่ากองหรือผู้ที่ได้รับมอบหมายเป็นผู้มีอำนาจอนุญาตข้อ ๕ ให้ยกเลิกความในข้อ ๑๗ของระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลของราชการ พ.ศ. ๒๕๔๒ข้อ ๖ ให้ยกเลิกความในข้อ ๑๙ของระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลของราชการ พ.ศ. ๒๕๔๒ และให้ใช้ความต่อไปนี้แทนข้อ๑๙ ในการให้บริการข้อมูลข่าวสารให้คำแนะนำแก่ผู้มาติดต่อเพื่อขอรับข้อมูลข่าวสารและควบคุมดูแลข้อมูลข่าวสารที่อยู่ในความรับผิดชอบของกรมพัฒนาฝีมือแรงงานให้จัดตั้งศูนย์ข้อมูลข่าวสารของกรมพัฒนาฝีมือแรงงาน ณ ห้องสมุด ชั้น ๙อาคารกรมพัฒนาฝีมือแรงงาน ถนนมิตรไมตรี เขตดินแดง กรุงเทพมหานครโดยให้สำนักงานเลขานุการกรม ดูแลศูนย์ข้อมูลข่าวสารของกรมพัฒนาฝีมือแรงงานข้อ ๗ ให้เพิ่มแบบคำขอข้อมูลข่าวสารท้ายระเบียบนี้เป็นแบบคำขอข้อมูลข่าวสารท้ายระเบียบกรมพัฒนาฝีมือแรงงาน ว่าด้วยการจัด การขอการอนุญาต และการให้บริการข้อมูลข่าวสารของราชการ พ.ศ. ๒๕๔๒ประกาศณ วันที่ ๙ กุมภาพันธ์ พ.ศ. ๒๕๖๑สุทธิสุโกศลอธิบดีกรมพัฒนาฝีมือแรงงาน[เอกสารแนบท้าย]๑. แบบคำขอข้อมูลข่าวสาร(ดูข้อมูลจากภาพกฎหมาย)พิมพ์มาดา/จัดทำ๑๓มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนที่ ๓๕ ง/หน้า ๑/๑๐ พฤษภาคม ๒๕๖๑